Informaziuns impurtontas

**Informaziuns**

Tuttas informaziuns davart il Cuors romontsch ein d'anflar sin nossa pagina d'internet www.cuorsromontsch.ch. Quest fegl duei resumar las pli impurtontas.

**Avertura dil cuors cun referat biling**

Dumengia, ils 14 da fenadur 2019, allas 15.30 ell’aula dalla Casa da Sentupada (claustra dallas soras dominicanas) a Glion.

**Entschatta dil cuors**

Tuttas participontas e tuts participonts serimnan gl’emprem gliendisdis, ils 15-07-2019, allas 9.00 ell’aula dalla Casa da Sentupada. Cheu vegn dau las informaziuns organisatoricas las pli impurtontas.

**Finiziun dil cuors**

venderdis, ils 26-07-2019

12.15 gentar fiasta finala

13.30 program communabel ell’aula

16.00 fin

**50 onns Cuors romontsch: Fiasta da giubileum, mesjamna, ils 24-07-2019**

naven dallas 17.30, cun tscheina e program divertent

Exnum reservar quella sera! Hosps ein fetg beinvegni! Far aschi bien ed envidar individualmein.

**Via alla Casa da Sentupada**

Il plan culla via d’access alla Casa da Sentupada ei aschuntaus.

**Access cun sutgas da rodas**

La Casa da Sentupada ei accessibla cun sutga da rodas.

**Renconuschientscha dil cuors**

Nies cuors vegn renconuschius sco cuors da perfecziun entras il cantun Grischun per tuttas scolastas e tuts scolasts, cumpriu las mussadras ed ils mussaders da scoletta, sco era entras il Center svizzer da perfecziun dallas scolastas e dils scolasts da scola media (CPS).

Mintga participonta e participont retscheiva in diplom alla fin dil cuors. Ina certificaziun ei pusseivla sin damonda (certificaziun tenor las directivas dil RECOL, Rom europè communabel per lungatgs; livels A1, A2, B1, B2, C1, C2).

**Program accumpignont**

Duront las duas jamnas vegn purschiu in program accumpignont cumplementar che cuntegn p. ex. ils pli differents referats, concerts, excursiuns, visetas da museums eav. Il program accumpignont vegn/ei publicaus sin nossa pagina d'internet.

**Annunzia**

L’annunzia succeda via internet ni sin damonda cul cedel d’annunzia che sa vegnir empustaus sur cuorsromontsch@frr.ch. L'annunzia ei valeivla pér suenter il pagament dalla taxa da cuors.

**Segiradas**

Segirada ei caussa da mintgina e mintgin.

**Taglia da plivaleta**

Dapertut ei la taglia da plivaleta cumprida.

**Interns/Externs**

*Interns* stat per persunas che habiteschan en Casa da Sentupada duront il cuors.

*Externs* stat per persunas che habiteschan buc en Casa da Sentupada.

**Singulas tschaveras**

Era participonts externs san prender singulas tschaveras ella Casa da Sentupada. Tals giavischs ein d’annunziar culla la gliesta che vegn a circular duront il cuors mintgamai il gliendisdis per l'entira jamna.

**Bubrondas**

Duront igl entir cuors san las consumaziuns da bubrondas e caffè vegnir nudadas en ina gliesta. Alla fin dil cuors vegnan quellas consumaziuns incassadas en daner blut.

**Carta da hosps**

Mintga participonta e mintga participont che pren dimora en Casa Sentupada retscheiva igl emprem di ina carta da hosps. Quella carta ei persunalisada cun num ed adressa e dat access gratuit a differentas purschidas.

**Excursiun**

En mintga classa cursescha ina gliesta per separticipar all’excursiun da gievgia, ils 18-07. Nus supplichein da prender cun Vus calzers adattai per l'excursiun.

**Diever da computers**

El cumplex da scola dat ei computers. Il plaid-clav pigl access vegn deponius leu.

**Fotografias/film**

Mesjamna, ils 17-07 vegn fatg ina fotografia da tut ils participonts e da mintga classa separadamein. Il termin da fotografar ei fixaus per mintga classa. Scolastas e scolasts da classa dattan sclariment davart ils detagls.

Duront il cuors vegn adina puspei fotografau e filmau. Sche Vus vuleis buca ch'ei vegni publicau fotografias ni film da Vus, supplichein nus d'informar nus a scret.

**Tgauns**

Igl ei buca pusseivel da prender tgauns al Cuors romontsch.